Adrian Mutu, achiziție de lux. Noua mașină rupe gura târgului
- Georgiana Dragomir
- 12 martie 2024, 16:12
Adrian Mutu nu a renunțat la "pasiunea sa" pentru "mașini de lux. "Briliantul" și-a luat o mașină nouă, care valoarează aproximativ 120.000 de euro. Mai exact, este vorba despre modelul Mercedes-Benz GLE 53 AMG Coupe cu facelift, primul de acest fel din România, potrivit Cancan.
Adrian Mutu și-a luat ultimul model de Mercedes
Noua mașină a lui Adrian Mutu este râvnită de toți pasionații de autoturismelor. Sub capotă are un motor de 435 de cai putere, cu 6 cilindri. Bolidul ajunge de la 0 la 100 km/h în 5 secunde, iar viteza maximă pe care o poate atinge este de 250 km/h.
Prețul de pornire este de 110.000 de euro, dar upgrade-urile alese de Mutu au mai adăugat 10.000 de euro la preț, menționează sursa citată.
Antrenorul de la CFR Cluj, Adrian Mutu, a primit salarii compensatorii timp de șase luni, aproximativ 350.000 de euro, conform Sportinfo, care precizează că antrenorul a renunțat la remunerația pentru sezonul următor.
Adrian Mutu a primit salarii compensatorii
Salariul lui Mutu la Neftchi Baku a fost în jur 700.000 de euro, conform declarațiilor impresarilor Ioan Becali din această vară. Mutu se află acum în țară, după ce sâmbătă a fost prezent la funeraliile mamei sale.
Înainte de a veni la Neftci, Mutu a fost la FC Rapid, pe care o antrena din martie 2022. În august 2023, gruparea azeră a fost eliminată de Beşiktaş Istanbul în turul 3 preliminar al Europa Conference League.
De la Alfa Romeo la ultimul model de Mercedes
La începutul carierei sale de fotbalist, Adrian Mutu conducea un Alfa Romeo oferit de clubul milanez și era eclipsat de "bijuteriile" fotbaliștilor precum Ronaldo sau Recoba, potrivit DigiSport.
"Nu aveam voie în prima parcare, unde erau numai Ferrari, mașini tunate, M-uri, SL-uri, AMG-uri și ce mai aveau ei pe acolo. Și eu, care aveam Alfa Romeo, mergeam la parcarea 3.
De la club aveam mașina. Într-o săptămână mi-am luat și eu altă mașină și am prins parcarea 2. Când ești la un club mare, cu jucători foarte mari, asta e. Ronaldo i-a adus personal un tricou mamei mele", preciza Adrian Mutu, pentru sursa precizată.